Source: http://docplayer.fi/873392-Kehitysvammaisten-asumispalveluiden-kilpailuttaminen-tutkimus-kuntien-kilpailuttamiskaytannoista.html
Timestamp: 2018-06-25 12:15:11+00:00
Document Index: 6001802

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KEHITYSVAMMAISTEN ASUMISPALVELUIDEN KILPAILUTTAMINEN - tutkimus kuntien kilpailuttamiskäytännöistä - PDF
KEHITYSVAMMAISTEN ASUMISPALVELUIDEN KILPAILUTTAMINEN - tutkimus kuntien kilpailuttamiskäytännöistä
Download "KEHITYSVAMMAISTEN ASUMISPALVELUIDEN KILPAILUTTAMINEN - tutkimus kuntien kilpailuttamiskäytännöistä"
1 KEHITYSVAMMAISTEN ASUMISPALVELUIDEN KILPAILUTTAMINEN - tutkimus kuntien kilpailuttamiskäytännöistä Kirsi Manninen Pro gradu -tutkielma Kuopion yliopisto Yhteiskuntatieteellinen tiedekunta Sosiaalityön ja sosiaalipedagogiikan laitos Sosiaalityö Toukokuu 2008
2 KUOPION YLIOPISTO, yhteiskuntatieteellinen tiedekunta Sosiaalityön ja sosiaalipedagogiikan laitos, sosiaalityö KIRSI MANNINEN: Kehitysvammaisten asumispalveluiden kilpailuttaminen tutkimus Suomen kuntien kilpailuttamiskäytännöistä Pro gradu -tutkielma 96 s., 2 liitettä (10 s.) Tutkielman ohjaajat: professori Juha Hämäläinen professori Vuokko Niiranen Toukokuu 2008 Avainsanat: kehitysvammaisuus, asumispalvelut, kilpailuttaminen, palvelujen laatu Tutkimuksen tarkoituksena oli selvittää, minkälaista on kehitysvammaisten asumispalveluiden kilpailuttaminen Suomen kunnissa. Kysymykseen vastaaminen tapahtui tarkastelemalla ilmiötä seuraavien alakysymysten kautta: Missä määrin Suomen kunnat ovat kilpailuttaneet kehitysvammaisten asumispalveluita, minkälaista osaamista kilpailuttaminen edellyttää, minkälaisia laadun arvioinnin käytäntöjä Suomen kunnilla on, heidän ostaessaan kehitysvammaisille henkilöille asumispalveluita sekä mitä tapahtuu kehitysvammaiselle asiakkaalle kilpailuttamisen jälkeen. Tutkimus koostui Suomen kuntien sosiaalipalveluista vastaavilta henkilöiltä saadusta kyselyaineistosta. Kyselytutkimus suoritettiin tammikuussa 2008 ja se osoitettiin kaikille Suomen kunnille (N=415). Tutkimuksen vastausprosentti oli 45. Tutkimustulokset osoittivat, että kehitysvammaisten asumispalveluiden kilpailuttaminen Suomen kunnissa on vähäistä. Vain 8 % vastanneista kunnista oli kilpailuttanut kehitysvammaisten asumispalvelut. Keskeisimpiä syitä kilpailuttamattomuuteen olivat: asumispalveluiden valinnanmahdollisuuksien puutteesta johtuvat syyt sekä asiakkaiden erityisistä tarpeista johtuvat syyt. Tulosten mukaan kunnat tarvitsevat palvelujen kilpailuttamisessa eniten taloudellista osaamista ja laatutyöskentelyyn liittyvää osaamista. Tärkeimmiksi palvelun laatutekijöiksi hinnan lisäksi tutkimuksessa nousivat henkilöstön määrä ja osaaminen. Kilpailuttamisen seurauksena kehitysvammainen asiakas ei ole joutunut vaihtamaan asumispaikkaansa, vaan on saanut jatkaa asumistaan entisen palveluntuottajan järjestämänä. Suurin osa kunnista arvioi kehitysvammaisten asumispalveluiden laatua vuosittain ja yleisimpiä laadunarvioinnin käytäntöjä olivat tarkastuskäyntien tekeminen palveluntuottajan toimintapaikkaan sekä asiakkaiden ja heidän läheistensä palvelun laadusta saatujen kokemusten kysyminen. Tutkimuksen tulosten perusteella voidaan todeta, että kehitysvammaisten asumispalveluiden järjestämisessä ja kilpailuttamisessa tarvitaan entistä laajempaa yhteistyötä sekä palvelujen järjestämiseen että laadunhallinnan ja arvioinnin kehittämiseen liittyen. Tässä kehittämisessä on tärkeintä palveluja saavan asiakkaan ja hänen läheistensä sekä palvelun tilaaja kunnan ja palvelujen tuottajan välinen toimiva yhteistyö siten, että kehitysvammainen henkilö nähdään osallisena prosessin kaikissa vaiheissa.
3 UNIVERSITY OF KUOPIO, Faculty of Social Sciences Department of Social Work and Social Pedagogy, Social Work MANNINEN KIRSI: Competitive tendering in the housing services of intellectually disabled people study of tendering processes in Finnish municipalities Master's thesis, 96 pages, 2 appendices (10pages) Advisors: professor Juha Hämäläinen professor Vuokko Niiranen May 2008 Keywords: intellectually disabled, accommodation services, managed competition, quality of service This study focused on the tendering process in the housing services of intellectually disabled people. The main aim was to explore what kind of tendering processes exist in Finnish municipalities. The task was approached by examining the tendering process through the following questions: to what degree have Finnish municipalities managed competition, what kind of know-how does it require, what kind of quality control do Finnish municipalities have when they acquire housing services to intellectually disabled people and what happens after the tendering process. The study consisted of survey gathered from persons responsible for social services in Finnish municipalities (s=415). The research was carried out in January The response rate was 45 %. The results showed that the number of tendering processes in the housing services of intellectually disabled people in Finland has remained low. Only 8 % of the municipalities had managed competition of the tendering process in the housing services of intellectually disabled people. Essential reasons for the situation were deficiencies in the suitable numbers of the client's choice of housing services and the special needs of intellectually disabled people. According to the results municipalities need first and foremost better economic and quality services know-how to assist them in the tendering process. The most important quality factors besides the price of service were the adequacy in human resources and know-how. As a benefit of competition of the tendering process in the housing services intellectually disabled people have not been forced to change their housing services. Most of the municipalities assess the quality of their housing services for intellectually disabled people annually and prevalent means for that was to conduct visitations to service homes and inquire clients and their relatives about their experiences of the quality of services. According to the study it can be determined that in organizing and managing competition of the tendering process in the housing services of intellectually disabled people municipalities need even more co-operation than before. There must be good cooperation with organizing, evaluating and acquiring better quality services. The client of this housing service has the most important role in this co-operation.
4 SISÄLTÖ JOHDANTO KEHITYSVAMMAISTEN ASUMISPALVELUT Asumispalveluiden määrittely, lainsäädäntö ja järjestäminen Kehitysvammaisten henkilöiden asumisen kehitys, nykyiset toteutusmallit ja heidän yksilölliset asumistarpeensa Vammaisten ihmisten asumispalveluiden laatusuositukset KUNTIEN HANKINNAT SOSIAALIHUOLLOSSA Asiakkuus sosiaalipalveluissa Sosiaalipalvelujen tuotantotavat Sosiaalipalvelujen hankintaprosessi julkisista hankinnoista annetun lain mukaan Hankintalain tavoitteet ja soveltamisalat Hankintasopimuksen syntyminen ja seuranta Näkökulmia kilpailuttamiseen Sosiaalipalvelujen laadun määrittäminen Laadun arviointi Kehitysvammapalveluiden laadunarvioinnin haasteellisuus TUTKIMUKSEN TOTEUTUS Tutkimuskysymykset, metodologiset lähtökohdat sekä aineiston kerääminen Aineiston analyysi Katoanalyysi Tutkimuksen luotettavuus KEHITYSVAMMAISTEN ASUMISPALVELUIDEN KILPAILUTTAMIS- KÄYTÄNNÖT SUOMEN KUNNISSA Vastaajia ja kuntia koskevat perustiedot Asumispalvelujen hankinta Asumispalveluiden kilpailuttamisen tilanne Osaamisen tarpeet kilpailuttamisprosessissa Laadunarvioinnin käytännöt kilpailuttamisprosessissa...64
5 6 TILANNE KILPAILUTTAMISEN JÄLKEEN Asiakkaan tilanne ja palvelujen arviointi Kuntien ajatuksia kehitysvammaisten asumispalveluiden kilpailuttamisesta JOHTOPÄÄTÖKSET JA POHDINTA Tulosten tarkastelua Tutkimuksen merkitys ja jatkotutkimusaiheet...78 LÄHTEET...82 LIITTEET...88 Liite 1: Kyselylomake Liite 2: Näyte sisällön analyysistä TAULUKOT: Taulukko 1. Tutkimusasetelma ja metodologia...42 Taulukko 2. Tutkimukseen vastaamisen osuus kuntien asukaslukujen mukaisesti...47 Taulukko 3. Kyselyyn vastaajat...51 Taulukko 4. Kuntien ostamat ostopalvelut...53 Taulukko 5. Kilpailuttamisesta tiedottaminen...56 Taulukko 6. Kunnassa asumispalveluiden piirissä olevien kehitysvammaisten henkilöiden lukumäärän vaikutus kilpailuttamiseen...57 Taulukko 7. Kehitysvammaisten asumispalveluiden kilpailuttamattomuuden syyt...58 Taulukko 8. Kuntien mielipiteitä kilpailuttamisen puolesta ja vastaan...61 Taulukko 9. Kilpailuttamisessa tarvittava osaaminen...63 Taulukko 10. Vastaajien nimeämät kolme tärkeintä laatutekijää tärkeysjärjestyksessä.65 Taulukko 11. Tarjouspyyntöjen perusteella painotettavat laatutekijät...66 Taulukko 12. Kuntien laadunarvioinnin useus...69 Taulukko 13. Kuntien laadunarvioinnin käytännöt...69 Taulukko 14. Kuntien neuvotteluyhteys asiakkaan palveluntuottajiin...70 Taulukko 15. Vastaajien ajatuksia kilpailuttamisesta ja kehittymisestä...72 KUVIOT: Kuvio 1. Perusta laadukkaan kehitysvammaisten asumispalvelun syntymiselle...38 Kuvio 2. Kehitysvammaisten asumispalveluiden kilpailuttamisen tilanne...55 Kuvio 3. Asiakkaan kannalta laadukkaan asumispalvelun elementit, jotka kilpailuttamisessa tulisi huomioida...80
6 4 1 JOHDANTO Tämän tutkimuksen tavoitteena on tuottaa tietoa siitä, minkälaista on kehitysvammaisten asumispalveluiden järjestäminen ja kilpailuttaminen Suomen kunnissa. Kehitysvammaisten asumispalvelut muodostavat yhden kokonaisuuden sosiaalipalveluista ja niiden järjestäminen on jokaisen yksittäisen kunnan tehtävä. Palvelujen järjestäjänä kunnilla on vastuu sekä palvelujen saatavuudesta että julkisten varojen taloudellisesta käytöstä. Kuntalaisilla puolestaan on odotuksia kunnallisten palvelujen laadusta, joustavuudesta, asiakaslähtöisyydestä ja oikeasta kohdentumisesta. Myös kehitysvammaiset asiakkaat toivovat itselleen laadukasta, yksilöllistä ja juuri heidän tarpeisiinsa vastaava asumispalvelua. Tutkimuksen teoreettisena lähtökohtana on ajatus kehitysvammaisen henkilön saamasta asumispalvelun laadusta ja asiakkuudesta sekä osallisuudesta kilpailuttamisprosessissa. Tutkittava aihealue on haasteellinen, koska aikaisempaa tutkimustietoa ei juuri ole saatavilla. Tutkimus on lähtökohdiltaan kiinteässä yhteydessä myös sosiaalihallintotieteeseen. Tarkastelen tutkimuksessa kehitysvammaisten asumispalvelujen järjestämiseen ja kilpailuttamiseen liittyviä käytäntöjä, lakeja, teorioita sekä erilaisia näkökulmia. Tutkimuksessa tuon esille kehitysvammaisten asumispalveluiden kehittymisen varsin laajasti, koska kehitysvammaisten asumisen mallit ja asumisen kehitys on ollut varsin kirjavaa viimeisten 50 vuoden ajalta. Tällä kehityksellä on mielestäni ollut keskeinen merkitys asumispalveluiden järjestämisen tämän hetkiselle tilanteelle yhteiskunnassamme. Kuntien kilpailuttamista tarkastelen yleisesti sosiaalipalveluissa peilaten sitä samalla kehitysvammaisten asumispalveluihin, koska varsinaisesti kehitysvammaisten asumispalveluiden kilpailuttamiseen liittyvää teoreettista materiaalia ei juuri ole olemassa. Sosiaalipalveluissa on yleensä kyse lakisääteisistä palveluista, joiden kohderyhmänä olevat asiakkaat ovat erilaisissa rooleissa. Tässä tutkimuksessa tarkastelen asiakkuutta tuoden esille näkökulmia kehitysvammaisesta henkilöstä sekä palvelun käyttäjän kohdeasiakkaana että valintoja tekevän kansalaisen roolissa. Sosiaali- ja terveydenhuollon suunnittelusta ja valtionosuudesta annetun lain (733/1992) mukaan kunta voi järjestää kehitysvammaisten asumispalvelut usealla tavalla. Se voi
7 5 tuottaa palvelut itse tai sopimuksin yhdessä muun kunnan tai muiden kuntien kanssa tai se voi olla jäsenenä palveluja tuottavassa kuntayhtymässä tai hankkia palveluja valtiolta, toiselta kunnalta, kuntayhtymältä tai muulta julkiselta taikka yksityiseltä palveluntuottajalta, niin sanottuina ostopalveluina. Kunta voi siis päättää tuottaako palvelut itse vai lähteekö kilpailuttamaan yksityisiä palveluntuottajia. Lähtiessään tekemään hankintoja muualta kunnan on noudatettava lakia julkisista hankinnoista (34/2007), joka edellyttää, että valtion ja kuntien viranomaisten sekä muiden hankintayksiköiden on kilpailutettava hankintansa laissa säädettyjen ehtojen mukaisesti. Lain mukaan kilpailuttamisen jälkeen tehdyistä tarjouksista tulee hyväksyä se, joka on kokonaistaloudellisesti edullisin tai hinnaltaan halvin. Suoniemin & Syrjän & Taimion (2005, 60) mukaan kokonaistaloudellinen edullisuus ei kuitenkaan tarkoita hankintalainsäädännössä samaa kuin kokonaistaloudellinen tehokkuus, vaikuttavuus ja hyvinvointi. Se on selvästi kapeampi käsite ja kuvaa lähinnä parasta hinta-laatusuhdetta, huomioimatta kuitenkaan kaikkia kokonaistaloudellisia vaikutuksia. Kokonaistaloudellisen edullisuuden vertailuperusteiden määritteleminen on hankintayksikön, eli tässä tutkimuksessa kunnan, itsensä harkittavissa. Kunta valitsee itse vertailuperusteet, esimerkiksi painottamansa laatutekijät, joita se haluaa painottaa tarjousten paremmuuden arvioinnissa hinnan lisäksi ja valitsee tämän perusteella kilpailun voittajan. Vertailuperusteiden on liityttävä hankinnan kohteeseen ja niiden on oltava syrjimättömiä, eivätkä ne saa antaa kunnille rajoittamatonta valinnanvapautta. Kuntien on ilmoitettava käyttämänsä vertailuperusteet tarjouspyynnössä tai hankintailmoituksessa. (kunnat.net 2008.) Itse kilpailuttamiseen sekä sitä kautta syntyvien sopimusten laatimiseen, tekemiseen ja valvontaan liittyy kustannuksia, joista käytetään nimitystä transaktiokustannukset. Myös tulosvastuu voi jäädä puutteelliseksi, jos ei ole selvää, kuka vastaa palvelun kaikista osista. Palvelun tuottajan suoritusta voi olla myös vaikea mitata ja niin sanotut kustannussäästöt saattavat olla siirrettyjä säästöjä, jotka ovat muodostuneet esimerkiksi asiakkaalle tuotettujen palvelun tai henkilöstön työolojen heikentämisestä (vrt. Suoniemi & Syrjä & Taimio 2005, ) Kehitysvammaisten asumispalveluiden järjestämisen ja suunnittelun tavoitteena on kehitysvammaisten henkilöiden omista tarpeista lähtevien, laadukkaiden ja yleisiä kehitysvammahuollon arvolähtökohtia noudattavien palveluiden toteuttaminen.
8 6 Monimutkaistunut yhteiskunta ja markkinatalous valtaavat myös sosiaalipalveluja, joten palvelujen järjestäminen ei ole niin yksiselitteistä. Krista Brandtin ja Markku Niemelän (2008, 23) mukaan vammaisten henkilöiden oikeus osallisuuteen toteutuu, kun heillä on mahdollisuus asua muun väestön keskellä ja oikeus vaihtaa asuntoa sekä asuinpaikkakuntaa muun väestön tavoin. Mietittäessä kehitysvammaisille ihmiselle asumismuotoa, lähtökohtina on aina oltava heidän omat toiveensa ja jokapäiväinen avun tarve (Hulkkonen & Kari & Toivanen 1996, 10 11). Asiakkaiden todellisia palvelutarpeita ei pysytä kuitenkaan tarkasti etukäteen määrittelemään. Kehitysvammaisten asiakkaiden elämässä, saattaa heidän toimintakykynsä vaihdella kausittain suurestikin sekä psyykkisen että fyysisen voinnin puolesta. Näin ollen heidän avun tarpeessaan saattaa olla vuosittain suuriakin muutoksia suuntaan tai toiseen. Hinta-laatusuhteen arvioiminen sekä asiakasnäkökulman huomioonottaminen kyseisiä päätöksiä tehtäessä ei ole yksinkertainen eikä helppo tehtävä, kuten ei myöskään koko kilpailutusprosessin hallinta eri vaiheineen. Kuntien kilpailuttamisosaamisen ja kilpailuttamisessa tarvittavien laadunarvioinnin käytäntöjen ollessa kuitenkin tehokkaat ja toimivat, juuri kehitysvammaisen asiakkaan kannalta oikeita asioita mittaavat, toteutuu myös kehitysvammaisen asiakkaan etu parhaiten. Suomen kuntaliiton sekä sosiaali- ja terveysministeriön laatiman vammaisten ihmisten asumispalveluiden laatusuositusten mukaan kunnan päätöksenteon ja toiminnan tulisi kuitenkin tukea sosiaalisesti kestävän, oikeudenmukaisen ja elinvoimaisen yhteisön toteutumista vammaisten ihmisten näkökulmasta (Yksilölliset palvelut, toimivat asunnot ja esteetön ympäristö 2003, 42). Sosiaalipalveluiden kilpailuttaminen on ollut Suomen kunnissa hyvin vähäistä (Leskinen & Laaksonen 1999, 41), enkä ole tämän vuoksi löytänyt kehitysvammaisten asumispalveluiden kilpailuttamiseen liittyviä aiempia tutkimuksia. Vuokko Niiranen (2001b) Kuopion yliopistosta on tehnyt Sosiaali- ja terveysjärjestöjen yhteistyöyhdistys YTY r.y:n toimeksiannosta selvityksen, joka tarkastelee kilpailuttamista sosiaalipoliittisesta näkökulmasta. Hänen mielestä sosiaali- ja terveydenhuollossa kansalaisen ei ole mahdollista toimia samalla tavoin asiakkaana kuin tavaroiden markkinoilla. Kunnat eivät kuitenkaan voi entiseen tapaan ostaa asukkaalle palveluasumista haluamaltaan palveluntuottajalta, vaan palvelut on kilpailutettava ennen sitä. Niiranen on todennut selvityksessään, että hänen mielestä parhaiten voidaan
9 7 kilpailuttaa tuotteistettavia palveluja, joiden vaikutukset ovat helposti arvioitavissa. Hän toteaa myös, että kunnilla pitäisi olla käytössään myös toimivat laatukriteerit ja laadun arviointiin soveltuvat mekanismit ja kuntien tulisi myös olla tietoisia palveluiden kustannustekijöistä. (Niiranen 2003, ) Sosiaalipalveluiden kohdalla tuotteistaminen on mielestäni kuitenkin haasteellista ja kokonaan erilaista kuin joidenkin teknisten palvelujen, esimerkiksi kuljetuspalvelujen kohdalla. Esimerkiksi kehitysvammaisten asumispalveluiden kohdalla tuotteistaminen vaatii mielestäni laajaa perehtymistä kehitysvammaisuuteen ja heidän erityisten tarpeidensa ymmärtämistä. Liisa Kähkönen on tarkastellut vuonna 2007 ilmestyneessä akateemisessa väitöskirjassaan Näennäismarkkinoiden tehokkuuden rajoitteet ja mahdollisuudet paikallishallinnon palveluissa näennäismarkkinoiden palveluntuotantoa. Näennäismarkkinoista voidaan puhua hierarkian ja markkinoiden välimuotona, joissa palvelulla on yhteiskunnallisia ja kansalaisen hyvinvointiin liittyviä tavoitteita ja palvelun tilaajana, ohjaajana sekä rahoittajana toimii julkinen sektori. Kähkönen toteaa, että kilpailuttamisen kautta syntyneitä palvelujen uudelleen organisointiin liittyviä kuluja syntyy näennäismarkkinoilla runsaasti ja niitä on vaikea mitata. Myös kilpailuun liittyvä epävarmuus heikentää tuottajaorganisaatioiden kokonaistehokkuutta, eivätkä asiakkaiden valinnanmahdollisuudet välttämättä lisäänny. (emt. 2007, 5.) Asumispalvelujen kilpailuttamisessa korostuu myös kuntien osaamisen tarve. Mirja Willberg (2006, 126) toteaa, tutkimuksessaan sosiaali- ja terveyspalvelujen kilpailuttamisen ja sen toimijoiden tietoperustasta ja preferensseistä, kilpailuttamisen tuovan uusia haasteita julkisen sektorin toimijoille ja heidän tietotaidoilleen. Hänen mielestään tietotaidon ja osaamisen kehittäminen edellyttää käytännön arkitiedon, asiantuntijatiedon sekä teoreettisen että empiirisen tutkimustiedon hyödyntämistä ja systemaattista suunnittelua ja järjestämistä. Hän toteaa tutkimuksessaan myös, että sosiaali- ja terveyspalvelujen kilpailuttaminen liittyy taloudellisten, sosiaalisten ja poliittisten kysymysten ohella myös arvo- ja ideologiakysymyksiin. (emt. 2006, ) Huomioiden kilpailuttamiseen liittyvän haasteellisuuden, voidaan tutkimusaihetta pitää merkittävänä ja ajankohtaisena tämän päivän yhteiskunnassa. Palvelujen järjestämiseen liittyvä kilpailuttamislainsäädäntö on tullut osaksi palvelujen järjestämistä ja se koskee
10 8 myös kehitysvammaisten asumispalveluja. Kehitysvammaisten henkilöiden asumispalveluiden tarve puolestaan tulee lisääntymään lähivuosina, asumisen suunnan ollessa edelleen laitoksista avohuoltoon ja lapsuuden kodeista itsenäiseen asumiseen. Erkki Paaran (2005, 51) mukaan kehitysvammahuollon rakennemuutos, laitoksista avohuoltoon on osittain hidastunut ja osin pysähtynyt parin viime vuoden aikana, koska raha-automaattiyhdistys on kiristänyt rahoitustaan palvelujen hankintalain tulkinnoista johtuen. Hän toteaa kuitenkin, että Suomen vammaispolitiikan lähivuosien suurin haaste onkin vaikeavammaisten asumisen ja siihen liittyvien palvelujen järjestäminen (emt. 2005, 63). Varsinkin laitoksista tulevilla asukkailla on entistä enemmän yksilöllisiä tarpeita asumisensa ja elämänhallintansa tukemiseksi. Näin ollen, on kehitysvammaisille suunnattujen asumispalveluiden järjestäminen ja niiden laadun turvaaminen on jo itsessään haasteellinen tehtävä. Kun tähän tehtävään lisätään vielä kilpailuttaminen ja siihen tarvittava osaaminen, voidaan todeta, ettei tämä ole kunnille todellakaan helppoa. Brandt ja Niemelä (2008) toteavat sosiaali- ja terveysministeriölle tekemässään selvityksessä kehitysvammaisten pitkäaikaisen laitoshoidon lopettamiseksi Suomessa, että kehitysvammaisten henkilöiden yksilöllisen asumisen edistyminen edellyttää yhteistoimintaa, jossa vastuuta jaetaan ja asumista kehitetään useiden eri toimijoiden kesken. Tähän tarvitaan taloudellista panostusta ja heidän mielestään on selvää, että tässä tehtävässä korostuu myös julkisen vallan vastuu (emt. 2008, 4).
11 9 2 KEHITYSVAMMAISTEN ASUMISPALVELUT Tässä luvussa kuvataan asumispalveluiden järjestämiseen liittyvää lainsäädäntöä sekä asumispalveluja yleisesti. Luvussa esitellään myös kehitysvammaisten asumisen kehitys, nykyiset asumisen toteutusmallit sekä kehitysvammaisten henkilöiden yksilölliset asumistarpeet. Lopuksi tarkastellaan Sosiaali- ja terveysministeriön kehittämiskeskuksen (Stakes) kokoamaa vammaisten asumisen laatusuositusta, jonka valmistelemiseen ovat osallistuneet asiakkaat ja palveluiden käyttäjät, Suomen kuntaliitto, sosiaali- ja terveysministeriö, lääninhallitukset, kunnat, järjestöt, rakennuttajat sekä palveluyritykset. Suositus ei ole kuntia sitova normi, mutta sekä sosiaali- ja terveysministeriö että Suomen kuntaliitto toivovat suosituksen antavan välineitä, näkemyksiä ja suuntaviivoja kuntien päätöksenteon tueksi. 2.1 Asumispalveluiden määrittely, lainsäädäntö ja järjestäminen Asumispalvelut käsitettä voidaan pitää laajana (Yksilölliset palvelut, toimivat asunnot ja esteetön ympäristö, 10). Kehitysvammaisten henkilöiden asumispalveluiden järjestämisen taustalla monia eri lakeja ja niiden myötä asumispalveluiden järjestäminen on yksi kuntien järjestämisvastuulla olevista sosiaalipalveluista. Sosiaalipalvelut ovat arkielämässä selviytymistä tukevia palveluita, joita ihmiset haluavat joko itselleen tai heistä riippuvaisille ihmisille. Suomessa sosiaalipalveluihin luetaan: sosiaalityö, kasvatus- ja perheneuvonta, kotipalvelut, asumispalvelut, laitoshuolto, perhehoito ja omaishoidon tuki. (Sosiaalihuoltolaki 710/1982). Lain mukaisilla asumispalveluilla tarkoitetaan palvelu- ja tukiasumisen järjestämistä sellaisille henkilöille, jotka asumispalveluja tarvitsevat. Vammaisten henkilöiden tarvitsemista palveluista ja tukitoimista säädetään erikseen vammaispalvelulaissa (380/1987) sekä kehitysvammaisuuden perusteella tarvittavista palveluista erikseen kehitysvammalaissa (519/1977). Näiden lakien perusteella esimerkiksi vaikeavammaisella henkilöllä on ns. subjektiivinen oikeus palveluasumiseen tai tarvittaviin asunnon muutostöihin liittyviin kustannuksiin, olipa hänen kotikunnallaan tähän varattuna määrärahoja tai ei (Yksilölliset palvelut, toimivat asunnot ja esteetön ympäristö 2003, 7, 46).
12 10 Suomen vammaispolitiikan tavoitteena on, että yleiset palvelut ovat ensisijaisia kaikille kansalaisille ja sosiaalihuoltolain (710/1982) erityislakien, kuten vammaispalvelulaki (380/1987) sekä kehitysvammalaki (519/1977), palvelut on säädetty toissijaisiksi niille henkilöille, jotka eivät saa riittäviä ja tarpeellisia palveluja muun lain nojalla (Brandt & Niemelä 2007, 21). Palveluiden käyttäjän näkökulmasta kyse on peruspalveluista, jotka mahdollistavat elämisen ja toimimisen (Yksilölliset palvelut, toimivat asunnot ja esteetön ympäristö, 29). Asumispalvelut ovat usein yksilöllisesti räätälöityjä erityispalveluja, joiden avulla selviydytään jokapäiväisistä toimista. Asumispalvelu käsitettä käytetään yleiskäsitteenä kaikelle sellaiselle asumiselle, joka on laitoshoidon ulkopuolella ja johon liittyy asumista tukevia, auttavia, kuntouttavia tai hoidollisia palveluja. Myös kotiin annettavia, itsenäistä asumista ja selviytymistä tukevia, palveluita kutsutaan asumispalveluiksi. (Rautjärvi 2005, 6.) Vammaisuuden perusteella järjestettävistä asumispalveluista käytetään nimitystä palveluasuminen. Siihen katsotaan kuuluvaksi asunto sekä asumiseen liittyvät palvelut, jotka ovat välttämättömiä asukkaan päivittäiselle suoriutumiselle. Tämän kaltaisia palveluita voivat olla avustaminen asumiseen liittyvissä toiminnoissa kuten liikkumisessa, ruokataloudessa, pukeutumisessa, henkilökohtaisessa hygieniassa ja asunnon siivouksessa. Näiden lisäksi myös niissä palveluissa, joita tarvitaan asukkaan terveyden, kuntoutuksen sekä viihtyvyyden edistämiseksi. (Yksilölliset palvelut, toimivat asunnot ja esteetön ympäristö 2003, 10.) Asunnon ja päivittäiseen suoriutumiseen tarvittavien palveluiden lisäksi, kehitysvammaiset asiakkaat tarvitsevat myös kuuntelemista, keskustelemista, neuvomista, ymmärtämistä ja kontrollia oman elämänhallintansa tueksi. Asiakkaan selviäminen käytännön asioista voi esimerkiksi joskus olla jopa helpompaa kuin sisällön saaminen arkeen. (Rautjärvi 2005, 7.) Palveluasumisen tulisi siis kattaa kaikki se, mitä me niin sanotut normaalitkin ihmiset tarvitsemme, selviytyäksemme arjen kaikista toiminnoista sekä tyydyttääksemme myös sosiaaliset tarpeemme siten, että voisimme puhua hyvästä ja laadukkaasta elämästä. Kehitysvammaisille henkilöille suunnattu palveluasuminen jaetaan yleensä autettuun, ohjattuun ja tuettuun asumiseen. Autettua asumista tarvitsevat henkilöt ovat runsaan ympärivuorokautisen avun tarpeessa olevia henkilöitä, ohjattua asumista tarvitsevat henkilöt tarvitsevat tukea ja ohjausta päivittäin ja tuettua asumista tarvitsevat henkilöt pärjäävät ilman päivittäistä ohjausta, mutta tarvitsevat tukea muun elämänhallintansa
13 11 avuksi esimerkiksi viikoittain järjestettyjen tukitoimien avulla. Kokemuksestani tiedän, että kehitysvammaiset henkilöt tarvitsevat paljon apua ja tämän lisäksi myös sekä ohjausta että kontrollia arjen hallintansa tueksi. Palveluasumista voidaan järjestää yksittäisessä asunnossa, palveluasumisryhmissä, palvelutaloissa tai muissa asumisyksiköissä (Brandt & Niemelä 2008, 37). Nimityksiä asumisen käsittävälle fyysiselle rakennukselle voivat olla: kerrostalo, rivi- tai omakotitalo, palvelutalo, palvelukoti, hoivakoti, hoitokoti, kuntoutuskoti, pienkoti, asuntola, ryhmäkoti ja niin edelleen (Rautjärvi 2005, 8; Brandt & Niemelä 2008, 36). 2.2 Kehitysvammaisten henkilöiden asumisen kehitys, nykyiset toteutusmallit ja heidän yksilölliset asumistarpeensa Kehitysvammaisten henkilöiden asumisen kehitys on ollut varsin vilkas ja monivivahteinen prosessi Suomessa. Reilun sadan vuoden aikana käsitykset sekä kehitysvammaisuudesta ja heidän asumispalveluidensa järjestämisestä ovat kokeneet suuria muutoksia luvulla kehitysvammaiset henkilöt asuivat pääosin kotona perheenjäsentensä keskuudessa, eikä kehitysvammaisia ollut eroteltu omaksi erityisryhmäkseen. Kehitysvammapalveluja alettiin varsinaisesti järjestää 1800-luvun aikana, aluksi vaivaistaloissa, kunnalliskodeissa ja muissa köyhäinhoitolaitoksissa. Ensimmäisiä kehitysvamma-alan laitoksia perustettiin 1800-luvun loppupuolella ja koko maan kattavan laitosverkon rakentaminen alkoi vajaamielislain tultua voimaan Suomen keskuslaitokset rakennettiin pääosin ja 1970-luvuilla, mutta kehitysvammalaitosten aika jäi kuitenkin Suomessa lyhyeksi. Suomen hyväksyessä kansainvälisesti omaksutun normalisaatioperiaatteen, alettiin laitoksiin suhtautua kriittisesti ja asumisryhmiä pienennettiin ja hoitoa yksilöllistettiin. Tavoitteeksi otettiin kehitysvammapalvelujen mahdollisimman normaali toteutus ja mahdollisimman normaalin elämän takaaminen kehitysvammaisille. Vuonna 1986 valtioneuvosto ottikin tavoitteeksi kehitysvammalaitosten paikkamäärien vähittäisen supistamisen ja yhteisöihin integroitujen asumismuotojen lisäämisen. (Brandt & Niemelä 2008, ) Kehitysvammalain (519/1977) myötä syntyi perusta yhteisöihin integroitujen asumismuotojen kehittämiselle ja kritiikki laitoshoitoa kohtaan alkoi viritä jo luvun alussa. Suurin muutos oli voimaan astunut valtionosuusuudistus, joka
14 12 lisäsi kuntien itsenäisyyttä sosiaali- ja terveyspalveluiden järjestämisessä. Kunnilla oli nyt mahdollisuus järjestää palvelunsa itse, yhteistyössä toisten kuntien kanssa tai uutena mahdollisuutena ostopalveluina. Kunnat pyrkivätkin 1990-luvun alussa säästämään siirtämällä kehitysvammaisia omiin yksiköihinsä, terveyskeskusten vuodeosastoille ja vanhainkoteihin. Puhuttiin laitosten hajauttamisesta. (Mäki 1998, 36, ) Myös 1990-luvun taloudellinen lama sekä kuntien taloudellinen tilanne vaikuttivat laitoshoitoa huokeampien vaihtoehtojen syntymiseen. Tehtyjen selvitysten mukaan uudet asuinyhteisöt olivat useimmissa tapauksissa myös laadultaan laitoshoitoa parempia, mutta muutamia poikkeuksiakin mahtui mukaan. Nopealla aikataululla tehdyt asiakkaiden siirrot omiin kotikuntiinsa vaikeuttivat siirtojen onnistumista ja epäonnistuneiden muuttojen myötä on ollut 1990-luvulla seurauksena myös takaisin muuttoja laitoksiin. (Paara 2005, 63.) Omasta kokemuksesta tiedän, että asumiskokeilun epäonnistuminen saattaa viedä kehitysvammaisen henkilön pitkiksi ajoiksi psyykkisesti huonoon kuntoon. Vuonna 1993 valtionosuusuudistuksen myötä kehitysvammaisten laitoshoito kääntyi laskuun, kun kunnat alkoivat itse järjestää kehitysvammaisten palveluita (Mäki 1998, 31). Kuntayhtymät, kunnat sekä yksityiset yhteisöt ja yritykset tuottivat varsinkin avohuollon asumispalveluja kiihtyvällä vauhdilla ja laitossijoitukset vähenivät nopeasti kehittyvien avopalveluiden myötä ja 1990 luvuilla (Paara 2005, 62). Palvelurakenteiden muutosten tavoitteiksi oli asetettu toimivat, taloudelliset ja laadukkaat avopalvelut, joiden kehittämisessä kunnilla oli keskeinen merkitys. Kunnissa oli tarve järjestää keskuslaitoshoidon tilalle korvaavaa asumista ja hoitoa sekä lisäksi muita tarvittavia toimintoja. Tarvetta oli myös terveydenhuolto-, kuntoutus- ja vapaaajanpalveluille. (Toivanen 1997, ) 2000-luvun keskusteluja kehitysvammaisuudesta leimaavat edelleen palvelujen organisoimiseen ja hoivakäytäntöihin liittyvät kysymykset. Laman jälkeen asumispalveluita on järjestetty enimmäkseen taloudellisuus- ja tehokkuusnäkökulmista käsin. Asumispalvelut ovat kuitenkin erilaistuneet ja palvelun tuottajien määrä on lisääntynyt. Kehitysvammahuollon palvelurakennemuutoksen voidaan kuitenkin sanoa varsinkin viime vuosina sujuneen hyvin, vaikka laitoshoidon kapasiteetti on edelleen merkittävän suuri (Brandt & Niemelä 2008, 26 27, 68). Kuntien talous- ja toimintatilaston mukaan vaikeavammaisten palveluasumisen piirissä asuvien
15 13 henkilöiden määrä kasvaa koko ajan, vaikka kehitysvammahuollon rakennemuutos onkin hidastunut ja osin pysähtynyt parin viime vuoden aikana. Syynä tähän tilanteeseen on, että järjestöjen ja säätiöiden tuottamien uusien asumishankkeiden rakentaminen on lähes loppunut, koska raha-automaattiyhdistys on kiristänyt rahoitustaan palvelujen hankintalain tulkinnoista johtuen. Yhteiskunnan varoin tuettu rakentaminen on nähty kilpailua häiritsevänä tekijänä, eivätkä yksityiset yritykset ja kunnat pysty paikkaamaan vammaisten asuntotuotantoon kolmannen sektorin poistumisesta syntynyttä aukkoa. (Paara 2005, 35, 63.) Autetun asumisen piirissä asui vuonna 2005 yli kehitysvammaista henkilöä ja autetun asumisen vuosi kapasiteetti on kasvanut viime vuosien aikana asumispaikalla vuodessa. Ohjatussa asumisessa puolestaan asui tuolloin noin henkilöä ja ohjatun asumisen kapasiteetti on kasvanut hiukan hitaammin, noin paikkaa vuodessa. Asumispalveluja tuottavat kunnat, kuntayhtymät sekä yksityiset säätiöt, järjestöt ja yritykset. Näistä yksityissektorin osuus on ollut viime vuosina kasvussa. (Paara 2005, 39.) Palveluasumisen asiakasmäärän kasvaessa tulee kiinnittää huomiota kehitysvammaisten täysivaltaiseen osallistumiseen ja tasa-arvoiseen asumiseen. Palveluasumisen lähtökohtina tulee olla vammaisen kansalaisen oikeus elää, asua ja liikkua samoissa ympäristöissä muiden kansalaisten kanssa. (Hulkkonen ym. 1996, ) Mietittäessä kehitysvammaiselle ihmiselle asumismuotoa, lähtökohtina tulee olla hänen omat toiveensa ja jokapäiväinen avun tarve. Normalisaatio periaatteen mukaan kehitysvammaisten henkilöiden tulisi voida elää olosuhteissa, jotka vastaavat mahdollisimman pitkälle ympäröivän yhteiskunnan normeja ja malleja (Vesala & Rehumäki & Saari 1993, 1). Asumisen järjestämisen tavoitteena on kehitysvammaisen henkilö osallisuus, joka toteutuu, kun he voivat asua mahdollisimman itsenäisesti riittävien tukipalveluiden turvin normaalin asutuksen keskellä. Osallisuuden toteutumisen yhtenä mittarina voidaan pitää myös oikeutta vaihtaa sekä asuntoa että asuinpaikkakuntaa muun väestön tavoin. (Brandt & Niemelä 2008, 23.) Vastuu julkisten kehitysvammapalveluiden järjestämisestä ja laadusta on tällä hetkellä jokaisen yksittäisen kunnan tehtävä. Palveluiden laatu ja käyttö on varmistettava siten, että yleisesti hyväksytyt kehitysvammapalveluiden arvot ohjaavat palveluiden käyttöä. (Kaipio 1996, 30.) Kuntien pitää pystyä huolehtimaan laitoksista pois siirtyvien lisäksi myös entuudestaan kunnissa asuvien kehitysvammaisten palveluista, niin ettei
16 14 laitoshoidon tarvetta enää tule (Toivanen 1997, 21 23). Näin ollen palveluiden suunnittelulla on keskeinen tehtävä kehitysvammaisen henkilön elämässä. Suunnittelun tulisi olla kehitysvammaisten ja heidän perheidensä tarpeista lähtevää sekä palveluiden kehitysvammaisten henkilöiden omat toimintakyvyt ja valinnanmahdollisuudet huomioivaa. Mielestäni kuntien olisi tärkeää huolehtia asumispalveluiden riittävyydestä ja erilaisiin tarpeisiin vastaavasta tarjonnasta, jottei asumispalveluiden puutteiden takia jouduttaisi turvautumaan laitoshoitoon. Kehitysvammaisten asumisen suunnittelussa on sovellettava uusia joustavia malleja perinteisten sijaan luvulla lapsuudenkodista poismuuttaminen on tullut normaaliksi elämänvaiheeksi myös kehitysvammaisten nuorten elämässä. Tänä päivänä tuki, apu ja palvelut on rakennettava uudesta näkökulmasta. Asumispalveluiden piiriin tullaan entistä nuorempana ja niitä tarvitaan aiempaa huomattavasti pidempään. Kehitysvammaisten arjessa selviytymisen ja asumisen tarpeet ovat hyvin erilaisia ja niihin vaikuttavat hyvin monet tekijät, kuten asiakkaan perhetilanne, naapuriapu, ystävyyssuhteet, eri palvelujen saatavuus sekä ympäristön turvallisuus. (Brandt & Niemelä 2008, ) Esimerkiksi perheen tai jonkun muun tukihenkilön asuessa lähellä saattaa heidän antamansa tuki olla riittävä. Myös yhdessä asuminen itse valitun ystävän kanssa on monille kehitysvammaisille hyvä ratkaisu. Vaikeimmin kehitysvammaisten asumisen järjestelyissä on tärkeintä turvata riittävä henkilökunnan määrä, sillä rikas arki on avustavien ihmisten varassa. (Elämä yhteinen kertomus 1995, ) Kehitysvammaisten erilaisista tarpeista johtuen on tärkeää, että asumisen vaihtoehtoja on riittävästi. Käytännön työni kautta tiedän, että kehitysvammaiset asiakkaat tarvitsevat entistä enemmän yksilöllisiä, juuri heidän omiin tarpeisiin vastaavia, hyvinkin räätälöityjä palveluita. Brandt ja Niemelä nostavat vuonna 2008 sosiaali- ja terveysministeriölle tekemässään selvityksessä pitkäaikaisesta laitosasumisesta kohti yksilöllisempiä ratkaisuja esille mielikuviaan kehitysvammaisten tulevaisuuden asumisesta. He toteavat, että teknologian kehityksen myötä tulevaisuuden kodit ovat laadukkaita, yksilöllisiä ja muunneltavia. Kehittyneiden tietoteknisten automaatiojärjestelmien myötä koti voi palvella mahdollisimman hyvin rakennuksessa tapahtuvia toimintoja arkielämää helpottamalla. Näin ollen tulevaisuuden tekniikan avulla voitaisiin helpottaa nykyistä paremmin erityisryhmien, esimerkiksi kehitysvammaisten henkilöiden arkea ja
17 15 mahdollistaa heidän itsenäinen ja turvallinen asuminen omassa kodissaan. (emt. 2008, ) Tämän kaltaisen asumisen kehittelyn saadessa sijaa, on kuitenkin hyvä muistaa, että kehitysvammaiset henkilöt tarvitsevat toista ihmistä elämänhallintansa tueksi sekä ohjaamaan, tukemaan ja kontrolloimaan että myös välittämään heistä. Mielestäni tekniikka voi olla hyvänä lisäapuna, muttei sillä voida korvata inhimillisyyttä. 2.3 Vammaisten ihmisten asumispalveluiden laatusuositukset Vammaisten asumispalveluiden laatusuositusten laatimisen yksi keskeinen periaate on kansalaisten yhdenvertaisuus (Yksilölliset palvelut, toimivat asunnot ja esteetön ympäristö 2003, 3). Suomen perustuslain (731/1999) 6 :ssä turvataan kansalaisten yhdenvertaisuus eikä ihmistä voi vammaisuutensa vuoksi asettaa erilaiseen asemaan. Laatusuositusten valmisteluun ovat osallistuneet asiakkaat ja palveluiden käyttäjät, Suomen kuntaliitto, sosiaali- ja terveysministeriö, lääninhallitukset, kunnat, järjestöt, rakennuttajat sekä palveluyritykset, käytännön valmisteluprosessista on vastannut Sosiaali- ja terveysministeriön kehittämiskeskus (Stakes). Suositus ei ole kuntia sitova normi, mutta sekä sosiaali- ja terveysministeriö että Suomen kuntaliitto toivovat suosituksen antavan välineitä, näkemyksiä ja suuntaviivoja kuntien päätöksenteon tueksi. Vammaisuus on laaja käsite ja suositus vammaisten asumispalveluiden laadusta ei keskity minkään yksittäisen vammaisryhmän ongelmiin tai ikäkauteen, vaan pyrkii kuvaamaan yleisesti päätöksenteon, rakentamisen ja palvelujen suunnittelun tueksi toimivia käytäntöjä. (Yksilölliset palvelut, toimivat asunnot ja esteetön ympäristö 2003, 5, 7.) Kehitysvammaiset henkilö muodostavat oman ryhmänsä vammaisten henkilöiden keskuudessa eikä heille ole erikseen laadittu asumisen laatusuosituksia. Tästä johtuen käytän tässä luvussa osittain myös vammaisuus käsitettä yleisesti, tarkoittaen tällä myös kehitysvammaisia henkilöitä. Esteettömyys on yksi tärkeä laatutekijä. Käsitteellä tarkoitetaan sekä rakennettua ympäristöä että palveluja. Vammaisten ihmisten asumisen laatusuosituksissa lähdetään siitä periaatteesta, että esteettömyys tulisi huomioida kaikessa rakentamisessa jo niin sanottua yleiskaavaa laadittaessa. Monessa asiointitilanteessa vältyttäisiin avustavan henkilön tarpeelta, mikäli kaikki liikehuoneistot kauppakeskuksissa olisivat esteettömiä. Asuntoja suunnitellessa tulisi myös huomioida, että vammaisilla henkilöillä tulisi olla
18 16 tavanomaiset oikeudet, velvollisuudet ja mahdollisuudet asua muuan väestön keskellä. Heillä tulisi olla myös oikeus saada valita asuinpaikkakuntansa ja vaihtaa sekä asuntoa että asuinpaikkakuntaa muiden ihmisten tavoin. Vammaisilla ihmisillä tulisi olla myös mahdollisuus muuttaa pois vanhempiensa luota, perustaa perhe ja noudattaa asumisessa omaa yksilöllistä tapaansa. Vaikeankaan vamman ei pitäisi olla este yksilölliselle elämänkululle sekä omien valintojen toteutumiselle. (Yksilölliset palvelut, toimivat asunnot ja esteetön ympäristö 2003, 18 19, 21.) Vammaisuus ei edellytä asumista toisten vammaisten henkilöiden läheisyydessä, vaikkakin se voi jossakin elämäntilanteessa olla hyvä tai jopa paras vaihtoehto asumiselle. Itse korostaisin tässä asiassa asiakkaan itsemääräämisoikeutta ja sitä mitkä ovat henkilön omat toiveet, miten henkilö haluaa itse asua. Asumisen ensisijaisia vaihtoehdot vammaisille henkilöille tulisi löytyä yleisestä asuntokannasta: omakotitalo, rivitalo, kerrostalohuoneisto. Yleisestä asuntokannasta voi mahdollisesti löytyä myös yhteisöasumisen vaihtoehtoja. Yhteisöasumisessa on hyvä erottaa tilaratkaisujen osalta yksityisyys ja yhteisöllisyys, koska jos henkilöllä ei ole omaa henkilökohtaista reviiriä, voi uhkana olla laitostuminen. Laitosmaista asumista ei voida pitää kenenkään kotina ja asunnon tulee olla henkilön koti. (Yksilölliset palvelut, toimivat asunnot ja esteetön ympäristö 2003, ) Euroopan neuvoston vammaispoliittisessa toimintaohjelmassa kirjatun toimintalinjan 8 mukaan (2006, 6) yhteisön jäsenenä elämisen tehostaminen vaatii strategioita, joilla tuetaan siirtymistä laitoshoidosta erilaisiin yhteisöpohjaisiin ratkaisuihin kuten itsenäisen asumisen järjestelyihin sekä pienimuotoiseen tuki- ja palveluasumiseen. Tämä edellyttää myös käyttäjälähtöisten ja yhteisöpohjaisten palvelujen sekä ihmiskeskeisten tukirakenteiden koordinoitua järjestämistä (emt. 2006, 6). Jotta voidaan puhua henkilöiden omista valinnoista, on heillä oltava todelliset mahdollisuudet olla mukana toteuttamassa omaa asumisratkaisuaan. Vammaisten ihmisten pitäisi saada elämää mahdollisimman itsenäisinä, valitsemalla omat asumismuotonsa ja elintapansa. Mahdollisuudet itsenäiseen elämään ja sosiaaliseen osallisuuteen syntyvät ennen kaikkea oman yhteisön jäsenenä elämisestä. Sekä julkiset että yksityiset palvelut tulee olla kaikkien saavutettavissa ja käytettävissä. (Yksilölliset palvelut, toimivat asunnot ja esteetön ympäristö 2003, )
19 17 Laki sosiaalihuollon asiakkaan asemasta ja oikeuksista (812/2000) 7 edellyttää, että asiakkaan palveluiden suunnittelun lähtökohtana tulee olla kunnan laatima palvelusuunnitelma. Asiakkaalla, jolla tässä tutkielmassa tarkoitan kehitysvammaista henkilöä, on näin ollen mahdollisuus osallistua ja vaikuttaa palvelujensa suunnitteluun ja toteuttamiseen. Palvelusuunnitelmaan kirjataan henkilön tarpeet yksityiskohtaisesti ja selkeästi. Palvelutarpeen kartoituksen apuna voidaan käyttää tarvittaessa myös erilaisia kehitysvammaisille henkilöille soveltuvia toimintakykymittareita. (Yksilölliset palvelut, toimivat asunnot ja esteetön ympäristö 2003, )
20 18 3 KUNTIEN JULKISET HANKINNAT SOSIAALIHUOLLOSSA Sosiaali- ja terveyspalveluissa on kyse asiakkaiden tarvelähtökohdista tuotettavista palveluista joiden järjestäminen on yksittäisten kuntien tehtävä. Palvelun käyttäjän eli asiakkaan kannalta voidaan pitää tärkeänä, että palvelu on laadukasta ja sillä vastataan hänen tarpeisiinsa. Kunnalla on mahdollisuus tuottaa sosiaalipalvelunsa itse tai se voi järjestää ne yhteistyössä toisen tai toisten kuntien kanssa tai hankkia palvelut ostopalveluna, jolloin kunnan tulee noudattaa lakia (348/2007) julkisista hankinnoista. Kehitysvammaisten asumispalvelut muodostavat yhden osan kuntien järjestämisvastuussa olevista sosiaalipalveluista. Tässä luvussa tarkastelen sosiaalipalvelujen asiakkuutta, järjestämistä, kilpailuttamista sekä palveluiden laadun määrittämistä yleisesti sekä kehitysvammaisten asumispalveluihin liittyen. 3.1 Asiakkuus sosiaalipalveluissa Asiakkuutta sosiaalihuollossa ja palveluissa määrittää vuonna 2001 voimaan tullut laki sosiaalihuollon asiakkaan asemasta ja oikeuksista (812/2000). Se korostaa asiakkaan itsemääräämisoikeuden kunnioittamista. Asiakaslain tarkoitus on edistää asiakkaan oikeutta hyvään palveluun ja kohteluun sosiaalihuollossa. Sosiaalipalveluissa yleensä, aivan kuten kehitysvammaisten asumispalveluissakin, on aina kyse asiakkaalle tuotettavista hyvinvointipalveluista, joiden järjestämisessä eettisiä periaatteita ei saa unohtaa. Lain (812/2000) mukaan asiakkaalla on oltava mahdollisuus osallistua ja vaikuttaa palvelujensa suunnitteluun ja toteuttamiseen ja palveluja toteutettaessa on otettava huomioon asiakkaan toivomukset, mielipide sekä etu. Asiakkaiden osallistuminen ja itsemääräämisoikeus on jäänyt useissa yhteyksissä korulauseiksi eikä ole pohdittu tarkemmin minkä toiminnan subjekteina he ovat ja miksi. On puhuttu myös asiakkaan subjektina olemisen mahdottomuudesta julkispalveluiden valta-asemassa ja pelkistetysti todettu asiakkaan olevan työskentelyn kohde, palvelun kuluttaja. (Pohjola 1993, 55.) Antti Särkelän (1994, 43) mukaan asiakas on aina subjekti ja ei-subjekti. Hänen mielestään olennaista on kysyä millaisten toimintojen subjekti asiakas on ja millaisilla toimintaedellytyksillä sekä millaisten toimintojen subjekti asiakkaan pitäisi olla ja mitkä ovat silloin toimintaedellytykset.